

***SLOVENSKÁ RADA***

***RODIČOVSKÝCH ZDRUŽENÍ***

***Sídlo: Široká 1920/2, 058 01 Poprad***

***IČO: 17319617 DIČ:2020919736***

***Registrácia na MV SR VVS/1-900/90-3897- 11***

*Dňa18.06. 1991 v znení svojich 11 platných dodatkov*

*e-mail: julia.torokova@gmail.com , srrzpp@gmail.com*

*mobil: 0911468824, 0911841361*

**Vážený zákonný zástupcovia/rodičia - návrat detí//žiakov do škôl a príslušné nové opatrenia pre školy, rodičov a žiakov**

*„Konzílium epidemiológov rozhodlo o zmene v otvorení materských škôl a základných škôl a Úrad verejného zdravotníctva SR tieto zmeny povolil,“* informoval na tlačovej konferencii dňa 09.06. 2020 na Úrade vlády SR minister školstva, vedy, výskumu a športu SR Branislav Gröhling.

Návrat detí a žiakov do škôl bude s novými opatreniami.

Od stredy 10. júna 2020 sa otvoria Centrá voľného času a Základné umelecké školy aj pre skupinové vyučovanie, individuálne vyučovanie v týchto školách bolo otvorené od 01. júna 2020..

Od pondelka 15. júna 2020 tak už nebude povinné meranie teploty žiakov pri vstupe do školy a zrušia sa tiež mimoriadne obmedzenia na maximálny počet žiakov v triede alebo skupine. Učitelia budú môcť zlúčiť rozdelených spolužiakov do jednej triedy, pretože bude zrušený zákaz zmiešavania detí v triedach. Denná prevádzka škôl bude rozšírená z pôvodných deviatich hodín na desať. Tieto opatrenia sa od pondelka stávajú len odporúčanými, nie povinnými.

Od 22. júna do 30. júna 2020 budú otvorené stredné školy a šieste až deviate ročníky základných škôl, Dochádzka žiakov v tomto období nebude povinná, ale dobrovoľná. Zákonný zástupcovia/rodičia, ktorí nedajú svoje deti do školy, ale ostanú s nimi doma bude preplatené ošetrovanie člena rodiny.

Veríme že školy využijú tieto dni na odovzdanie vysvedčení, na odovzdávanie učebníc a ukončenie ročníka.

Nie je odporúčané skúšanie či testovanie žiakov, môže sa overiť úroveň vedomosti žiakov, aby bola jednoduchšia príprava na nový školský rok 2020/2021, podľa vyjadrenia ministra školstva Branislava Gröhlinga.

Stále platí návrat do škôl a materských škôl na základe dobrovoľnosti, nikto nenúti ich zákonných zástupcov/rodičov, aby deti/žiakov posielali do škôl a materských škôl.

**Podľa nových opatrení:**

- rušia sa limity počtov detí v triedach  
- prevádzka školy bude stanovená z pôvodných 9 na maximálne 10 hodín  
- ruší sa povinné meranie teploty – po novom je to formou odporúčania a bude

náhodné  
- rušia sa špeciálne časy rôzneho nástupu žiakov do škôl  
- ruší sa „Prehlásenie zákonného zástupcu o zdravotnom stave dieťaťa pre materskú

školu“. V platnosti však stále ostáva vyhlásenie zákonného zástupcu o bez

infekčnosti dieťaťa  
- ruší sa zákaz besiedok, posedení a podobných hromadných akcií (budú sa riadiť

aktuálnymi opatreniami ÚVZ SR)  
- zrušený 10 minútový limit na zotrvanie zákonného zástupcu v priestore školy –

odporúča sa však minimalizovať ich čas zotrvania v priestoroch školy  
- zrušené organizovanie osôb pred školou  
- povolenie umývania zubov detí v materských školách  
- pridáva sa podmienka zverejnenia oznamu na vchodových dverách školy za akých

podmienok dieťa/žiak nemôže nastúpiť do školy

Informácie, organizačné usmernenia a odporúčania k ďalšiemu otváraniu škôl je zverejnené na webstránke MŠVVaŠ SR.

Vyprcovala: Bc. Ing. Júlia Lindtnerová, predseda – štatutár SRRZ